Οι **μάχες του Λιμάν** ήταν δύο μάχες, μέρος του ανατολικοουκρανικού μετώπου της ρωσικής εισβολής στην Ουκρανία, με στόχο τον έλεγχο της πόλης του Λιμάν και των περιχώρων του ως μέρος της μάχης του Ντονμπάς.

Η πρώτη μάχη ξεκίνησε στις 23 Μαίου και τελείωσε στις 27 Μαίου 2022 με ρωσική νίκη. Στη δεύτερη μάχη, η οποία ξεκίνησε στις 10 Σεπτεμβρίου λόγω της ουκρανικής αντεπίθεσης στην περιφέρεια Χαρκόβου, η Ουκρανία είχε σταθερά εδαφικά κέρδη στη γύρω περιοχή και στις 30 Σεπτεμβρίου είχαν κλείσει όλες τις οδούς εφοδιασμού για τα ρωσικά στρατεύματα, περικυκλώνοντας την πόλη. Στις 1 Οκτωβρίου ενημερωτικά πρακτορεία άρχισαν να μιλούν για την ανακατάληψη της πόλης από τους Ουκρανούς: το ρωσικό κρατικό πρακτορείο ειδήσεων ανέφερε ότι οι Ρώσοι εγκατέλειψαν το Λιμάν για να αποφύγουν την περικύκλωση, ενώ το Κίεβο ισχυρίστηκε ότι οι ουκρανικές δυνάμεις βρίσκονταν στο Λιμάν και οι ρωσικές δυνάμεις στο Λιμάν είχαν περικυκλωθεί.

Ιστορικό
--------

Ένα μήνα μετά τη ρωσική εισβολή στην Ουκρανία, οι ένοπλες δυνάμεις της Ρωσικής Ομοσπονδίας υποστήριζαν ότι ήλεγχαν το 93% της περιφέρειας Λουχάνσκ, γεγονός που τους επέτρεψε να αναπτύξουν περαιτέρω την επίθεσή τους, αλλά και να δώσουν περισσότερη έμφαση στον έλεγχο της βόρειας περιφέρειας Ντόνετσκ. Η Ρωσία προσπάθησε χωρίς επιτυχία να καταλάβει και τον ποταμό Σεβέρσκι Ντόνετς προσπαθώντας να δημιουργήσει ένα άλλο προγεφύρωμα για τη μάχη για την πόλη, ωστόσο, έχοντας ηττηθεί, αναγκάστηκαν να αρχίσουν να πολεμούν για το Λιμάν χωρίς να καταλάβουν το ποτάμι.

Χρονολόγιο μαχών
----------------

### Πρώτη μάχη του Λιμάν

Τα ρωσικά στρατεύματα εξαπέλυσαν μια μαζική επίθεση στο Λιμάν στις 23 Μαΐου, με τους Ρώσους να καταφέρνουν γρήγορα να καταλάβουν το βόρειο τμήμα της πόλης.[*απέτυχε η επαλήθευση*] Εξαιτίας του γεγονότος ότι οι Ένοπλες Δυνάμεις της Ρωσικής Ομοσπονδίας είχαν επιτεθεί στην Αβντιγίβκα και κατέλαβαν την Νοβοσελίβκα, άρχισαν να προελαύνουν κατά μήκος του αυτοκινητόδρομου που πάει στο Σλαβιάνσκ, με στόχο να ενισχύσουν τις ρωσικές δυνάμεις που πάλευαν στο Λιμάν με την περικύκλωση των γύρω εδαφών.

Στις 24 Μαΐου ξεκίνησαν σφοδρές οδομαχίες για τον έλεγχο της πόλης. Οι Ρώσοι εξαπέλυσαν ταχεία επίθεση με στόχο το κέντρο της πόλης, με την οποία το 70% της πόλης τέθηκε υπό τον έλεγχο της λαϊκής δημοκρατίας του Ντόνετσκ. Στην πορεία, οι Ένοπλες Δυνάμεις της Ουκρανίας, μετά από λυσσαλέα αντίσταση, υποχώρησαν προς τα νότια προάστια του Λιμάν.

Στις 26 Μαΐου, οι Ένοπλες Δυνάμεις της Ουκρανίας άρχισαν να αποχωρούν από την πόλη, ανατινάζοντας τις γύρω γέφυρες [*απέτυχε η επαλήθευση*], χάνοντας έως και 100 άτομα ενώ ακόμη και άλλα 300 αιχμαλωτίστηκαν.

Οι μάχες έληξαν τελικά στις 27 Μαΐου με την νίκη των Ρώσων και την αποχώρηση των Ουκρανών.

### Δεύτερη μάχη του Λιμάν

#### Προετοιμασία για τις νέες μάχες στο Λιμάν

Στις 3 Σεπτεμβρίου, οι ένοπλες δυνάμεις της Ουκρανίας διέσχισαν το ποταμό Ντόνετς, κατακτώντας το Οζέρνε που βρίσκεται κοντά στο Λιμάν, προετοιμάζοντας το έδαφος για την μελλοντική επίθεση στο Λιμάν και αποδυναμώνοντας τον ρωσικό έλεγχο στην αριστερή όχθη του ποταμού.[*απέτυχε η επαλήθευση*], Οι Ουκρανοί συνέχισαν να προελαύνουν και να πλησιάζουν την πόλη κατακτώντας το Στάρι Καραβάν στις 5 Σεπτεμβρίου, δημιουργώντας απειλή για τις δυνάμεις κατοχής που σταθμεύουν κοντά.[*απέτυχε η επαλήθευση*] Έπειτα κατέλαβαν το Σαβίντσι, και μετά στις 8 Σεπτεμβρίου ξεκίνησε η αντεπίθεση στη περιφέρεια Χαρκόβου που οδήγησε στην γρήγορη απελευθέρωση αρκετών Ουκρανικών εδαφών στη περιφέρεια Χαρκόβου, ανοίγοντας ένα νέο δρόμο για τη πρόσβαση τους στο Λιμάν. Στις 9 Σεπτεμβρίου, ως μέρος μιας αντεπίθεσης, οι Ένοπλες Δυνάμεις της Ουκρανίας μπόρεσαν να πιέσουν τους Ρώσους στα περίχωρα του Λιμάν, αλλά και να διακόψουν τον ανεφοδιασμό των στρατευμάτων στην περιοχή.

#### Αρχή συγκρούσεων

Στις 10 Σεπτεμβρίου οι Ουκρανοί ξεκίνησαν μια γενική επίθεση στην πόλη, προσπαθώντας να περικυκλώσουν την πόλη και να εξουδετερώσουν τα στρατεύματα των Ρώσων και των δημοκρατιών του Ντονμπάς που βρίσκονταν εκεί. Στην πόλη αναπτύχθηκε ουκρανικός στρατιωτικός εξοπλισμός και ξεκίνησαν έτσι οι μάχες για τον έλεγχο της πόλης. Οι Ουκρανοί σταδιακά κατάφεραν να καταλάβουν το δασαρχείο και τα νότια προάστια της πόλης, πανικοβάλλοντας το επιτελείο των ρωσικών δυνάμεων στη περιοχή. Ήδη στις 12 Σεπτεμβρίου, οι Ουκρανοί έθεσαν νέες βάσεις για την κατάληψη της πόλης, αφού κατέλαβαν το Σβιατοχίρσκ (ή Σβιατογκόρσκ στα ρωσικά), το Μπογκοροντίτσνογιε και το Γιαμπίλ. .

Στις 13 Σεπτεμβρίου, οι Ένοπλες Δυνάμεις της Ουκρανίας πολέμησαν προς το Μπιλοχορίβκα με στόχο να ανοίξουν έναν ακόμη διάδρομο εφοδιασμού για τις δυνάμεις τους στο Λιμάν. Δύο ημέρες αργότερα, οι Ένοπλες Δυνάμεις της Ουκρανίας κατέλαβαν το Σοσνόβογιε, και, απειλώντας τα με περικύκλωση, έδιωξαν τα ρωσικά στρατεύματα από το Στουντένοκ. Οι Ρώσοι, λόγω των πιέσεων, μετέφεραν πολλά στρατεύματα και εφεδρείες στο Λιμάν. Στις 16 Σεπτεμβρίου, πιθανότατα, Ένοπλες Δυνάμεις της Ουκρανίας εισήλθαν στα περίχωρα του Λιμάν, με αποτέλεσμα τον ρωσικό βομβαρδισμό της πόλης.

Στις 17 Σεπτεμβρίου, οι Ένοπλες Δυνάμεις της Ουκρανίας εισέβαλαν στη Ντίμπροβα, τη Μπρουσίβκα και το Στσούροβε, επεκτείνοντας ταυτόχρονα τα προγεφυρώματά τους στον ποταμό Ντόνετς, απειλώντας με περικύκλωση τα ρωσικά στρατεύματα μέσα και γύρω από το Λιμάν. Δύο ημέρες αργότερα, ξεκίνησε μια μεγάλης κλίμακας επίθεση κατά μήκος της γραμμής Λιμάν-Γιαμπόλ-Μπιλοχορίβκα, όπου οι Ένοπλες Δυνάμεις της Ουκρανίας άρχισαν να πολεμούν για τον έλεγχο της Γιαροβάγιας και του Ντρομπίσεβε. Μέχρι τις 21 Σεπτεμβρίου, οι Ένοπλες Δυνάμεις της Ουκρανίας είχαν απελευθερώσει το μισό Ντρομπίσεβε, διαπερνώντας εν μέρει την αμυντική γραμμή του Γιαμπίλ και του Λιμάν και αυξάνοντας επίσης την απειλή περικύκλωσης των ρωσικών δυνάμεων. Στις 22 Σεπτεμβρίου, οι ουκρανικές δυνάμεις διέρρηξαν τις αμυντικές θέσεις των Ενόπλων Δυνάμεων της Ρωσικής Ομοσπονδίας στο Ριντκοντούμπ και τη Καρπίβκα, καταλαμβάνοντας επίσης το Κόροβι Γιαρ.

Στις 28 Σεπτεμβρίου 2022 οι Ουκρανοί κατέλαβαν αρκετά εδάφη στη περιοχή γύρω από το Λιμάν. Σύμφωνα με το Ινστιτούτο Μελέτης του Πολέμου στην Ουάσινγκτον, καθώς οι Ουκρανοί περικυκλώνουν το ρωσικό μέτωπο στο Λιμάν, το ρωσικό υπουργείο άμυνας δεν έχει αντιμετωπίσει πλήρως τις εκείθεν ρωσικές απώλειες ούτε έχει προετοιμαστεί για την πτώση του μετώπου. Εκτιμάται ότι μια ουκρανική νίκη θα επέτρεπε στην Ουκρανία να έχει περισσότερο χώρο για επιθέσεις στις περιφέρειες Ντόνετσκ και Λουχάνσκ.

Παραπομπές
----------

1. ↑  Malsin, Jared (2022-09-30). «Ukrainian Forces Move to Surround Russian Troops in Key City as Putin Lays Claim to Regions». *Wall Street Journal* (The Wall Street Journal).. Ανακτήθηκε στις 30 September 2022.
2. ↑  «Ukraine forces enter Lyman, Kyiv says Russian troops surrounded». Reuters. 1 Οκτωβρίου 2022. Ανακτήθηκε στις 1 Οκτωβρίου 2022.
3. ↑  «Ukraine forces enter Lyman, Kyiv says Russian troops surrounded». CNN. 1 Οκτωβρίου 2022. Ανακτήθηκε στις 1 Οκτωβρίου 2022.
4. ↑  «Donbas: Why Russia is trying to capture eastern Ukraine». *BBC News*. 2022-05-26.. Ανακτήθηκε στις 2022-09-23.
5. ↑  Anton Troianovski, Marc Santora (15 Μαΐου 2022). «Growing evidence of a military disaster on the Donets pierces a pro-Russian bubble» (στα Αγγλικά). Ανακτήθηκε στις 23 Σεπτεμβρίου 2022.
6. ↑  «Bloody river battle was third in three days - Ukraine official». *BBC News*. 2022-05-13.. Ανακτήθηκε στις 2022-09-23.
7. ↑  «89-й день войны в Украине: бои за Лиман, отставка дипломата РФ, пожизненное для российского военного». *BBC News Русская служба* (στα Ρωσικά). 23 Μαΐου 2022. Ανακτήθηκε στις 23 Σεπτεμβρίου 2022.
8. ↑  «War in Ukraine: Heavy pounding on Donbas front with Russian army advancing whatever the cost». *Le Monde.fr*. 2022-05-24.. Ανακτήθηκε στις 2022-09-23.
9. ↑  «Russian ground forces claim to capture Lyman city center». *ATLAS NEWS* (στα Αγγλικά). Αρχειοθετήθηκε από το πρωτότυπο στις 1 Ιουνίου 2022. Ανακτήθηκε στις 28 Σεπτεμβρίου 2022. CS1 maint: Unfit url (link)
10. 1 2  «Russia squeezes Ukrainian strongholds in eastern Donbas region». *PBS NewsHour* (στα Αγγλικά). 27 Μαΐου 2022. Ανακτήθηκε στις 23 Σεπτεμβρίου 2022.
11. ↑  «RUSSIAN OFFENSIVE CAMPAIGN ASSESSMENT, MAY 26». *Institute for the Study of War* (στα Αγγλικά). Αρχειοθετήθηκε από το πρωτότυπο στις 25 Μαρτίου 2022. Ανακτήθηκε στις 23 Σεπτεμβρίου 2022.
12. ↑  Tom Cooper (29 Μαΐου 2022). «Ukraine War, 26–29 May 2022». *Medium* (στα Αγγλικά). Ανακτήθηκε στις 23 Σεπτεμβρίου 2022.
13. ↑  «Latest Developments in Ukraine: May 27». *VOA* (στα Αγγλικά). Ανακτήθηκε στις 23 Σεπτεμβρίου 2022.
14. ↑  «RUSSIAN OFFENSIVE CAMPAIGN ASSESSMENT, SEPTEMBER 4». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
15. ↑  «RUSSIAN OFFENSIVE CAMPAIGN ASSESSMENT, SEPTEMBER 5». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
16. ↑  «RUSSIAN OFFENSIVE CAMPAIGN ASSESSMENT, SEPTEMBER 7». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.  [*απέτυχε η επαλήθευση*]
17. ↑  «RUSSIAN OFFENSIVE CAMPAIGN ASSESSMENT, SEPTEMBER 9». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
18. ↑  «RUSSIAN OFFENSIVE CAMPAIGN ASSESSMENT, SEPTEMBER 10». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
19. ↑  «RUSSIAN OFFENSIVE CAMPAIGN ASSESSMENT, SEPTEMBER 12». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
20. ↑  «RUSSIAN OFFENSIVE CAMPAIGN ASSESSMENT, SEPTEMBER 13». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
21. ↑  «RUSSIAN OFFENSIVE CAMPAIGN ASSESSMENT, SEPTEMBER 15». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
22. ↑  «RUSSIAN OFFENSIVE CAMPAIGN ASSESSMENT, SEPTEMBER 16». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
23. ↑  «RUSSIAN OFFENSIVE CAMPAIGN ASSESSMENT, SEPTEMBER 17». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
24. ↑  «RUSSIAN OFFENSIVE CAMPAIGN ASSESSMENT, SEPTEMBER 19». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
25. ↑  «RUSSIAN OFFENSIVE CAMPAIGN ASSESSMENT, SEPTEMBER 21». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
26. ↑  «RUSSIAN OFFENSIVE CAMPAIGN ASSESSMENT, SEPTEMBER 22». *Institute for the Study of War* (στα Αγγλικά). Ανακτήθηκε στις 23 Σεπτεμβρίου 2022.
27. ↑  «Institute for the Study of War». *Institute for the Study of War* (στα Αγγλικά). Ανακτήθηκε στις 29 Σεπτεμβρίου 2022.